IMR-2
IMR-2 (vene keeles ИМР-2, инженерная машина разграждения, inženernaja mašina razgarždenija) on Nõukogude Liidu pioneersoomuk, mis on konstrueeritud tank T-72 platvormile. IMR-2 väljatöötamine algas seitsmekümnendatel ning see jõudis tootmisse aastal 1982. Vajadus selle järele tekkis, kuna T-54/T-55 baasil konstrueeritud IMR-1 hakkas vanaks jääma. IMR-2 on tänapäeval lisaks Venemaa relvajõududele kasutusel ka mõnes välisriigis. Seda kasutati Nõukogude-Afganistani sõjas, esimeses ja teises Tšetšeenia sõjas ning Venemaa sissetungis Ukrainasse. Lisaks leidis IMR-2 kasutust Tšornobõli katastroofi järgsete päästetööde ajal.